Foto: Facebook Rio-2016 kumush medali sovrindori, Osiyo chempioni, 81 kggacha bo‘lgan vazn toifasida ringga ko‘tariluvchi Bektemir Meliqo‘ziyev rossiyalik Muslim Gajimagomedov ustidan 4:1 hisobida g‘alabaga erishdi. Shu bilan u Germaniyaning Hamburg shahrida AIBA shafeligida bo‘lib o‘tayotgan boks bo‘yicha Jahon chempionatining chorak finaliga yo‘llanma oldi. Bektemir bugun 29 avgust kuni qolgan jamoadoshlari singari chorak final bahslarini o‘tkazadi. Qozog‘istonlik Yerik Aljanov uning raqibi bo‘ladi.